আইসিসি ক্রমতালিকায় প্রথম আট দলের মধ্যে না থাকায় সম্প্রতি হওয়া চ্যাম্পিয়ন্স ট্রফিতে অংশগ্রহন করতে পারেনি একদা ক্রিকেটের পাওয়ার হাউস উইন্ডিজ৷ ২০১৯ বিশ্বকাপে সরাসরি জায়গা পেতে ক্রমতালিকায় প্রথম আট দলের মধ্যে থাকতেই হবে৷ সে’জন্যই এই বছরের গোড়াতেই উইন্ডিজের প্রধান সিলেক্টর কোর্টনি ব্রাউনি বলেছিলেন, যাদের পারফরম্যান্স ভালো তারাই জাতীয় দলে জায়গা পাবে৷ আর এটাই গেইলকে নতুন অক্সিজেন দিচ্ছে৷ তিনি বলেন,‘ ২০১৯ আসতে খুব একটা দেরি নেই৷ ক্রিকেটের কথা ভেবে আমাদের সমস্ত ঝামেলা মিটিয়ে নিতে হবে৷ নাহলে চ্যাম্পিয়্নস ট্রফির মতো বিশ্বকাপেও আমরা অংশ নিতে পারব না৷’